Horses of Iceland tók þátt í hestasýningunni Equitana í Essen í Þýskalandi dagana 9. – 17. mars . Sýningin er haldin annað hvert ár og er sú stærsta sinnar tegundar í Evrópu . Hana sækja að jafnaði um 200.000 manns og er þetta með stærstu verkefnum Horses of Iceland í ár . Íslenski hesturinn var kynntur í stórum bási þar sem gestum var m.a. boðið að horfa á 360 - gráðu myndband af hestinum úti í íslenskri náttúru með sýndarveruleikagleraugum og þannig ferðast til heimkynna hans . Þetta framtak vakti mikla hrifningu , en fæstir höfðu prufað slíkt áður . Samstarfsaðilar Horses of Iceland voru einnig kynntir í básnum og að auki sýndi Horses of Iceland auglýsingamyndband um íslenska hestinn á 90 - metra skjá á sýningarsvæðinu . Nærri 700 manns skráðu sig á póstlista Horses of Iceland í von um að fá veglegan vinning : Flug með Icelandair , hestaferð með Trail of Hope ( samstarfsaðila Horses of Iceland ) í íslenskri náttúru og vikupassa á Landsmót 2020 . Þátttaka Horses of Iceland á Equitana hafði það að markmiði að höfða til þeirra sem umgangast hesta af öðru hrossakyni og vekja athygli þeirra á eiginleikum íslenska hestsins . Um 700 knapar og 1.100 keppnishestar munu taka þátt , búist er við um 10.000 gestum og frábærri stemmningu . Sérstakt afsláttarverð var í boði út mars .